open-index/open-wikipedia-markdown huggingface dataset:
דמוגרפיה של שוודיה

ב-31 בדצמבר 2022 מנתה אוכלוסיית שוודיה כ-10.5 מיליון בני אדם, מה שהופך את שוודיה למדינה ה-88 בגודל אוכלוסייתה בעולם. שלוש הערים הגדולות ביותר בשוודיה הן: סטוקהולם, גוטנבורג ומאלמו. כ-85% מאוכלוסיית שוודיה היא עירונית.

## סטטיסטיקה
בעת מפקד האוכלוסין בשנת 1990 עמדה אוכלוסיית שוודיה על 8,587,353 תושבים, כשמתוכם 4,242,351 גברים ו-4,345,002 נשים. לפי נתונים משנת 2012 כ-15% מתושבי המדינה (1,473,256 תושבים) נולדו מחוצה לה.
* אוכלוסייה: 9,644,864 (2013)
* שיעור גידול אוכלוסייה שנתי: 0.93% (2013)
* שיעור לידות: 11.5 לידות/1,000 תושבים (2017)
* שיעור פטירות: 9.1 פטירות/1,000 תושבים (2013)
* שיעור לידות עודף: 2.40 פטירות/1,000 תושבים (2013)
* שיעור הגירה: 6.75 מהגרים/1,000 תושבים (2013)
* שיעור פריון: 1.78 ילדים/אישה (2017)
* שיעור פטירה בלידה: 2.75 פטירות/1,000 לידות חי (2010)
* עירוניות: 85% מתוך כלל האוכלוסייה(2010)
* שיעור אורבניזציה ממוצע שנתי: 0.6% (2010-15)
* תוחלת חיים בלידה: 81.18 שנים
** גברים: 80.7 שנים
** נשים: 84.1 שנים (2012)

### נתוני ילודה, תמותה וריבוי טבעי

### נתונים סטטיסטים עדכניים
מספר לידות:
* ינואר-יוני 2016 = 60,422
* ינואר יוני 2017 = 58,993
מספר פטירות:
* ינואר-יוני 2016 = 46,045
* ינואר-יוני 2017 = 47,607
צמיחה טבעית:
* ינואר-יוני 2016 = 14,377
* ינואר-יוני 2017 = 11,386

## תחזית אוכלוסייה

יורוסטאט מעריכה כי אוכלוסיית שוודיה תגדל ל-11,994,364 בשנת 2040 ול-14,388,478 ב-2080.

## הגירה
בשנת 2016 דיווחה הלשכה השוודית לסטטיסטיקה כי 23.2% מאוכלוסיית המדינה בעלי רקע זר.

### דמוגרפיה
על פי יורוסטאט, בשנת 2010 היו בשוודיה כ-1.33 מיליון תושבים שנולדו מחוץ לגבולות שוודיה אשר מהווים 14.3% מאוכלוסיית המדינה. מתוכם כ-859,000 (64.3%) נולדו במדינות האיחוד האירופי ו-477,000 (35.7%) נולדו מחוצה לו.
בשנת 2017 חיו בשוודיה 1.877 מיליון תושבים שנולדו מחוץ לגבולות שוודיה - 18.5 אחוז מהאוכלוסייה. כמו כן, 562 אלף נולדו להורים שאינם ילידי שוודיה. בסך בכל חיו בשוודיה 2.44 מיליון שאינם ממוצא שוודי.

20 המדינות שבהן נולדו הכי הרבה אזרחי שוודיה לפי נתונים משנת 2016.
# פינלנד (153,620)
# סוריה (149,418)
# עיראק (135,129)
# פולין (88,704)
# איראן (70,637)
# יוגוסלביה (66,539)
# סומליה (63,853)
# בוסניה והרצגובינה (58,181)
# גרמניה (50,189)
# טורקיה (47,060)
# נורווגיה (42,066)
# דנמרק (41,212)
# תאילנד (39,877)
# אריתראה (35,142)
# אפגניסטן (34,754)
# סין (29,640)
# צ'ילה (27,999)
# רומניה (27,974)
# לבנון (26,906)
# בריטניה (26,442)

## קישורים חיצוניים

## הערות שוליים

שוודיה
קטגוריה:שוודיה: דמוגרפיה
סתמא דגמרא

**סתמא דגמרא** (בעברית: **סתם תלמוד** או **הסתם של התלמוד**) הוא מושג ב**לימוד ה[[תלמוד]],** המתאר טקסט **[[אנונימיות|אנונימי]]** שמשמש כדברי קישור בין הדוברים או להבאת פירוש, תירוץ, קושיה, הערה לדברי חכם או פסיקה במהלך הלימוד, ללא הזכרת שם אומרו.

## הסתמא בתלמוד
המונח 'סתמא' מופיע כבר בתלמוד עצמו, ומכוון לאותם ציטוטים מהמשנה שלא מובאים בשם תנא מסוים, אלא באופן סתמי, כלומר אנונימי. הכינוי '**[[סתם משנה]]**' (בעברית) או **'סתמא דמתניתין**' או 'סתימתאה' (בארמית) או מופיע פעמים רבות בתלמוד, כמעט תמיד בפיו של רבי יוחנן, גדול אמוראי ארץ ישראל.

## הסתמא דגמרא לפי פרשני התלמוד
הכינוי התאום לסתם משנה, 'סתמא דגמרא' או 'סתם התלמוד' כבר מתייחס לתלמוד עצמו ונמצא מחוץ לו. הוא נמצא בשימוש כבר בקרב פרשני התלמוד בימי הביניים, בעיקר בפי התוספות. קטעים נרחבים מהתלמוד נזכרים ללא שם אומרם. כך למשל, הסוגיה הראשונה במסכת קידושין מובאת כולה ללא הזכרת שמו של חכם אחד. במרבית המקרים סוגיות הגמרא הן בליל של אמירות ודעות תנאיות ואמוראיות, מוקדמות ומאוחרות, ודיון בקישורים ובסתירות ביניהן. בתוך מבנה זה, לעיתים קרובות הדיונים והקישורים מובאים ללא שם אומרם, אלא בשם התלמוד עצמו. פרשני התלמוד בימי הביניים כינו קטעים אלה בשם 'סתם תלמוד'.

## במחקר

חוקרים כמו דוד הלבני ושמא יהודה פרידמן טענו כי כחלק מהצורה האקלקטית בה נבנה התלמוד, כאשר מאמרי התנאים קודמים למאמרי הדור הראשון של האמוראים וכן הלאה, כך את ה"סתמא דגמרא" כתבו חכמים מאוחרים יותר, הנקראים בפיהם סתמאים. כתוצאה מהיותם כאלה, ישנם הטוענים כי אין לפסוק הלכה מסתם התלמוד, כפי שפסקו חכמים בעבר. טענה זו הביאה למחלוקות רחבות היקף בקרב לומדי גמרא.

שיטתם של הלבני ופרידמן מקובלת היום על חוקרי תלמוד רבים, אך ישנן גם שיטות אחרות במחקר, הטוענות שקטעים אלו נתחברו על ידי הסבוראים או על ידי רב אשי ורבינא, שהתלמוד מכנה אותם 'סוף הוראה', וישנן שיטות המייחסות את הסתמא דגמרא אף למקורות אמוראיים מוקדמים יותר

## ראו גם
* סתמאים
* תלמוד בבלי
* שיטת הרבדים
* סבוראים
* אמוראים

## לקריאה נוספת
* יואל קרצ'מר רזיאל, סתם התלמוד כתופעה התפתחותית: סוגיות הפתיחה למסכת נדרים בירושלמי ובבבלי, תרביץ פו (תשע"ט), עמ' 611–661.
* אבינועם כהן, 'ביקורת הלכתית לעומת ביקורת ספרותית בסוגיות התלמוד (פרק בהתהוות השכבתית של הבבלי)', **אסופות** ג (תשמ"ט), עמ' שלא-שמו.
* Joshua Even Eisen, ‘Stammaitic Activity versus Stammaitic Chronology: Anonymity’s Impact on the Legal Narrative of the .Babylonian Talmud’, Ph.D. dissertation, Columbia University, 2013, pp. 49-98

## קישורים חיצוניים
* הרב יהודה פרומן, התלמוד כהוויתו - פרק אחד עשר: סתמא דתלמודא, באתר דעת
* עמירם דומוביץ, מילון מונחי הדיון התלמודי, ערך 31, באתר דעת
* יהודה חיון, אנציקלופדיה תלמודית מרוכזת, ערך סתמא דגמרא, באתר ויקישיבה
* הרב יוסף שמשי, ביאור הביטוי: "סתם גמרא" ("סתמא"), באתר פורטל הדף היומי
* 

## הערות שוליים

קטגוריה:מונחים תלמודיים
הסכמי אוויאן

**הסכמי אוויאן** (בצרפתית: **Évian Accords**) היא אמנה שנחתמה בעיר אוויאן ב-18 במרץ 1962 בידי צרפת והחזית הלאומית לשחרור אלג'יריה. ההסכמים הובילו לסיום מלחמת העצמאות של אלג'יריה, מתן עצמאות מלאה לאלג'יריה ולשלום בין הרפובליקה הצרפתית לבין המדינה החדשה אלג'יריה. הארגון הלאומני, ארגון הצבא הסודי (OAS) התנגד להסכמים ויצא בסדרה של פיגועי טרור, ביניהם ניסיון חיסול של שרל דה גול, בניסיון לעצור את ההסכמים מלהתממש.

## היסטוריה
במרץ 1961 הוחלט לקיים שיחות להשגת הסכם בין צרפת והמורדים האלג'יראים באוויאן. עוד בטרם נפתחו השיחות, נרצח ראש העיר בידי תומכים של אלג'יר הצרפתית. לאחר עיכובים, נפתחו השיחות ב-20 במאי 1961. במרץ 1962 הגיעו הצדדים לישורת האחרונה של השיחות והוסכם על הסדרי ביניים שינקטו לקראת משאל עם על עתיד אלג'יריה. ההסכם נחתם ב-18 במרץ 1962 ונכנס לתוקפו למחרת בצהריים.

במשאל עם שנערך ב-8 באפריל 1962 בצרפת 91% הצביעו בעד ההסכמים. במשאל עם שני שנערך באלג'יריה כ-99.72% הצביעו בעד ההסכמים.

## תוכן ההסכמים
הסכמי אוויאן קבעו שמעמדה של אלג'יריה תקבע במשאל־עם בה יבחרו תושבי אלג'יריה בין המשך היות אלג'יריה טריטוריה של הרפובליקה הצרפתית לבין עצמאות.

בהסכם, נקבע שיתקיים שלום מלא בין הרפובליקה הצרפתית לבין אלג'יריה וצרפת הבטיחה לסייע לאלג'יריה מבחינה תרבותית וטכנית ולהעניק לה סיוע כלכלי. ההסכם קבע את זכותה של צרפת להמשיך בשאיבת נפט באלג'יריה, תוך שיתוף ממשלת אלג'יריה ברווחים. הצרפתים הורשו בהסכם לקיים את הבסיס הימי במרס אל כביר למשך 15 שנים, את המתקנים שלהם לניסויים גרעיניים במדבר סהרה במשך 5 שנים, ולהחזיק צבא צרפתי למשך שלוש שנים. כן הובטחה לצרפת זכות להנחתת מטוסים במספר שדות תעופה באלג'יריה.

ההסכמים התייחסו גם לחילופי אסירים, גורלם של תושבי צרפת באלג'יריה, בעלות על משאבים טבעיים, והבטחת שוויון זכויות של הפייה-נואר ושל היהודים. ההסכמים הבטיחו לכל אזרחי צרפת את הזכות לעזוב את אלג'יריה. מכיוון שכל היהודים באלג'יריה קיבלו אזרחות צרפתית שנים רבות קודם לכן, הם קיבלו את הזכות לעבור לצרפת.

בנוסף הובטחה לצרפת שליטה על בסיסים צבאיים באלג'יריה, אך צרפת נסוגה מהם חמש שנים לאחר ההסכם.

## קישורים חיצוניים

## הערות שוליים

קטגוריה:מלחמת העצמאות של אלג'יריה
קטגוריה:צרפת: אמנות והסכמים
קטגוריה:1962 בפוליטיקה
הארגון הצבאי החשאי

**הארגון הצבאי החשאי** (בצרפתית: **Organisation armée secrète**; בראשי תיבות: **OAS**) היה ארגון ימני קיצוני צרפתי שפעל כנגד אלג'יריה במהלך מלחמת העצמאות של אלג'יריה במטרה להשאיר את אלג'יריה צרפתית.

## היסטוריה
הארגון הוקם ב-1961 בידי הגנרל ראול סאלאן, גנרל בצבא הצרפתי וותיק מלחמת הודו–סין. הוא כלל בעיקר מתיישבים צרפתים וותיקי מלחמת הודו–סין ומנה 500–1,000 חברים. הארגון הוקם בעקבות החלטת צרפת להעניק לאלג'יריה עצמאות לאחר משאל עם. הופעתו של ה-OAS וקיצוניותו ייצגו את שיאו של תהליך של כשלוש שנים, במהלכו גורמי חיל הקצונה והמושבות פנו יותר ויותר כנגד הממשלה שלדעתם לא הייתה מסוגלת להגן על זכויות אירופה ולהילחם בחזית השחרור הלאומית (FLN).

הארגון ניהל התקפות ופעילויות טרור שנועדו למנוע את עצמאותה של אלג'יריה. הפעולה הראשונה של הארגון היה חיסלו של פייר פופי (Pierre Popie), מנהיג מפלגת "התנועה הרפובליקנית העממית", מפלגה נוצרית דמוקרטית צרפתית שתמכה במתן עצמאות לאלג'יריה. בין השנים 1961–1962 נהרגו כ-2,000 איש כתוצאה מפעילותו של הארגון. אחת הפעולות הבולטות של הארגון הייתה באוגוסט 1962: ניסיון חיסול כושל של נשיא צרפת שארל דה גול. בעקבות הפעילות האלימה של הארגון ניהלה הממשלה הצרפתית מאבק נגד חברי הארגון, אסרה אותם והוציאה אותם להורג.

בשנת 1961 הארגון ביצע את פיגוע הרכבת בוויטרי-לה-פרנסואה שבו נהרגו ונפצעו אנשים רבים.

במטרה להביא לסיום פעילות של "הארגון הצבאי החשאי", הקימו שרותי הביטחון הצרפתי ארגון מחתרתי מתחרה בשם "barbouzes" שבראשו הועמד לוסיין ביטרלן. פעילות הארגון נחשפה והממשל היה צריך להפסיק את מימון הארגון. לוסיין בטרילן, שהיה בעל דעות פרו-ערביות מובהקות, ערך בהמשך את הירחון אירוערביה.

במקביל למשא ומתן שהתנהל עם שליחים אלג'יריים באוויאן, במזרח צרפת, עבר הארגון למסע טרור נגד מוסלמים בכלל. לבסוף, לאחר שצרפת הסכימה לעצמאות, הם חזרו למדיניות של הרס מסיבי של תשתיות אלג'יריות. ב-17 ביוני 1962, שבועיים וחצי בלבד לפני שקיבלה עצמאותה של אלג'יריה, חתמו ה-OAS וה-FLN על הפסקת אש.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טרור בצרפת
קטגוריה:מלחמת העצמאות של אלג'יריה
ירון חסון

**ירון חסון** (נולד ב-1961) הוא מוזיקאי וגיטריסט ישראלי.

## ביוגרפיה
בצעירותו החל חסון ללמוד גיטרה ומוזיקה קלאסית מערבית. בשנת 1988 סיים את לימודיו בקולג' המלכותי למוזיקה בלונדון. באותה שנה זכה בפרס הראשון בתחרות הלאומית לגיטרה בישראל. הוא מופיע בפסטיבלים רבים ברחבי העולם כמבצע וכמלחין, ביניהם שבוע התרבות הספרדי-ישראלי (1989) אליו נשלח כדי לייצג את ישראל לצד התזמורת הפילהרמונית הישראלית ולהקת המחול בת דור, פסטיבלים בליאז' (1989), בקורדובה (1990), בריכנוב (1995), בתל אביב (1999), באבו גוש (2000), ועוד; כמו כן מוזמן בקביעות לפסטיבל הגיטרה הלאומי בישראל. הוא זכה במלגות מטעם קרן התרבות אמריקה-ישראל במשך עשר שנים ברציפות. הקלטותיו כוללות רסיטלים לרשות השידור הישראלית משנת 1989. אלבומים ובהם ביצועיו ליצירות מן הרפרטואר הקלאסי וכמו כן ליצירותיו שלו זכו להכרה בינלאומית על ידי כתב העת האנגלי 'קלאסיקל גיטר מגזין' שציין בנובמבר 2001 כי "עולם הגיטרה הפך עשיר יותר עם נגינתו ויצירותיו של ירון חסון" וכי "יכולותיו הן פנומנליות". בספטמבר 2010 בוצעה הבכורה לקונצ'רטו לגיטרה ולתזמורת סימפונית אותו הלחין. ירון חסון הוא זוכה פרס אקו"ם לשנת 2015 על תרומה ליצירה הישראלית.

## אלבומים
* (2000) **Diwan Suite** - יצירה לגיטרה בת עשרה פרקים אותה הלחין וביצע ירון חסון.
* (2001) **Yaron Hasson - Guitar** - ירון חסון מבצע יצירות לגיטרה מן הרפרטואר הקלאסי וארבעה פרקים מיצירתו שלו.

## קישורים חיצוניים

* 
* 
* 

קטגוריה:מוזיקאים ישראלים
קטגוריה:מלחינים ישראלים
קטגוריה:גיטריסטים ישראלים
קטגוריה:ישראלים שנולדו ב-1961
אמילקר סוג G

**אמילקר סוג G** (בצרפתית: **Amilcar Type G**) היא מכונית בתצורות סדאן, קבריולה וקופה, מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1926–1927.

סך הכול יוצרו 2,500 יחידות.

## לקריאה נוספת
* אמילקר סוג G - תמונה

## קישורים חיצוניים

## הערות שוליים

קטגוריה:דגמי מכוניות שהושקו ב-1926
קטגוריה:מכוניות ספורט
קטגוריה:מכוניות צרפתיות
קטגוריה:מכוניות קבריולה
G
ג'וזף קירנן

**ג'וזף ד. קירנן** (באנגלית: **Joseph D. "Joe" Kernan**; 4 בפברואר 1955) הוא תת אדמירל בדימוס בצי האמריקאי, אשר שימש כמפקד פיקוד הלוחמה המיוחדת של הצי וכסגן מפקד פיקוד דרום של ארצות הברית.

## ביוגרפיה
קירנן נולד בבסיס חיל האוויר האמריקני טראוויס, קליפורניה. בשנת 1977 השלים את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית.

## קריירה
קירנן שירת תחילה כקצין ימי במשחתת "USS Horne" וב-1982 התנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. קירנן שימש במגוון תפקידי מטה ופיקוד בצוותי הקומנדו הימי. בשנים 1994–1996 פיקד על צוות 2 ובשנים 1999–2003 שימש כמפקד צוות 6 (צוות הלוחמה בטרור הנחשב למעולה שבצוותים), והוביל אותו במלחמת אפגניסטן ובמלחמת עיראק. בשנת 2007 מונה למפקד פיקוד הלוחמה המיוחדת של הצי. לאחר מכן שימש כעוזר מיוחד לשר ההגנה כמפקד הצי הרביעי של ארצות הברית וכסגן מפקד פיקוד דרום של ארצות הברית. בשנת 2013 פרש לגמלאות.
מונה על ידי נשיא ארצות הברית דונלד טראמפ לתת-שר ההגנה למודיעין. הוא כיהן בתפקיד עד נובמבר 2020.

## קישורים חיצוניים

* ביוגרפיה באתר הצי.

## הערות שוליים

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי צוות 6 של אריות הים
קטגוריה:סגל מחלקת ההגנה של ארצות הברית
קטגוריה:נשיאות דונלד טראמפ הראשונה: אישים
קטגוריה:מעוטרי מדליית השירות המצוין של הצי
קטגוריה:מעוטרי מדליית השירות המצוין של מחלקת ההגנה
קטגוריה:מפקדי הצי הרביעי של ארצות הברית
קטגוריה:בוגרי האקדמיה הימית של ארצות הברית
קטגוריה:מפקדי פיקוד הלוחמה המיוחדת של צי ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1955
טרזד

**טָרָזֶד** או **γ בנשר** הוא הכוכב השני בבהירותו בקבוצת הכוכבים נשר עם בהירות נראית מדרגה 2.72. מקור שמו בפרסית: **شاهین ترازو** - "שאהין טאראזו", שפירושו מוט המאזניים והוא התייחס במקור לשלושת הכוכבים אלטאיר, טרזד ואלשאין (β בנשר, ששמו גם כן נגזר מאותו ביטוי) שיוצרים צורה של קו ישר שבפרס העתיקה נחשב לחלק מקבוצה שייצגה מאזניים.

## תכונות
טרזד נמצא במרחק של קרוב ל-400 שנות אור, מסתו אינה ידועה במדויק ועל פי מודלים שונים המתייחסים לעוצמת הארתו ולספקטרום שלו, היא מוערכת ב-6-5 מסות שמש. קוטרו הזוויתי של טרזד ניתן למדידה ישירה והוא כ-7.25 אלפיות של שניית קשת, כך שבאמצעות המרחק ניתן לחשב את רדיוסו שעומד על כ-95 רדיוסי שמש - כמעט מחצית רדיוס המסלול של כדור הארץ סביב השמש. טמפרטורת פניו של טרזד היא כ-4,100 קלווין והוא מאיר בעוצמה של פי 1,000 מעוצמת ההארה של השמש באור נראה, אך בשל הטמפרטורה הנמוכה ביחס לטמפרטורת השמש, חלק ניכר מקרינתו היא בתחום התת-אדום, וביחד איתה עוצמת הארתו הכוללת היא פי 2,500 מעוצמת ההארה של השמש. למרות שגילו מוערך בקצת למעלה מ-100 מיליון שנים, טרזד נמצא בשלב התפתחות מתקדם לאחר שאזל המימן שבליבתו והוא בשלב של היתוך הליום לפחמן תוך כדי התקררות והתנפחות. בסופו של דבר הוא צפוי להפוך לננס לבן.

## קישורים חיצוניים
* טרזד באתר של ג'ים קלר
* 

## הערות שוליים

קטגוריה:קבוצת הכוכבים נשר
קטגוריה:ענקים מסוג K
אמילקר סוג M

**אמילקר סוג M** (בצרפתית: **Amilcar Type M**) היא מכונית בתצורות סדאן, קבריולה וקופה, מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1928–1935.

## דגמי "אמילקר סוג M"
* Amilcar Type M (1928-30) (יוצרו 1,174 יחידות)
* Amilcar Type M2 (1930-32) (יוצרו 2,650 יחידות)
* Amilcar Type M3 (1932-35) (יוצרו 2,726 יחידות)
* Amilcar Type M4 (1935) (יוצרו 70 מכוניות)

## לקריאה נוספת
* אמילקר סוג M ( 1928 Amilcar Type M, Automobiles de Collection, Motos )

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1928
M
קטגוריה:מכוניות צרפתיות
התנועה הלאומית האלג'יראית

**הארגון הלאומי האלג’ירי** (MNA) היה תנועת הלאום האלג'ירית השנייה בגודלה במהלך מלחמת העצמאות של אלג'יריה.

## היסטוריה
הארגון נוסד בידי הלאומן האלג'ירי מסלי האדג בשנת 1954 כארגון לאום נגד החזית הלאומית לשחרור אלג'יריה (FLN), שסירבו לקבל את הוראותיו. הארגון קיבל סיוע כספי מהממשלה הצרפתית משום שהארגון נתפס כמתפשר יותר ובנוסף הוא נלחם ב-FLN באלג'יריה ובצרפת. הלחימה בצרפת נקראה מלחמת הקפה בגלל המספר הרב של פיגועי פגע וברח שהתרחשו בבתי קפה שהובילו ל-4000 הרוגים. ה-MNA דוכא די במהרה על ידי ה-FLN בתחילתה של המלחמה.

## קישורים חיצוניים

## הערות שוליים




קטגוריה:מלחמת העצמאות של אלג'יריה
קטגוריה:טרור בצרפת
קטגוריה:תנועות בדלניות
וילהלם המרסהיי

**וילהלם המרסהיי** (בדנית: **Vilhelm Hammershøi**; 15 במאי 1864 – 13 בפברואר 1916) היה צייר דני הידוע בציוריו הפואטיים; מהאמנים הידועים ביותר בסקנדינביה.

## ביוגרפיה
המרסהיי נולד בשנת 1864 בקופנהגן, דנמרק. בנו של סוחר אמיד, כריסטיאן המרסהיי ואשתו פרדריקה (לבית רנטזמן), המרסהיי למד רישום מגיל שמונה עם נילס כריסטיאן קירקגור והולגר גרונוולד, וציור עם וילהלם קין. הוא המשיך את לימודיו עם פרדריק ורמהרן באקדמיה המלכותית הדנית לאמנויות יפות.

מ-1883 ועד 1885 למד עם פדר סברין קרויר בבית הספר ללימודים עצמאיים, ולאחר מכן הציג בתערוכת האביב בשרלוטנבורג בשנת 1885 את ציורו 'דיוקן של נערה צעירה', ציור אותו פייר-אוגוסט רנואר העריץ. המרסהיי נישא לאידה אילסטד בשנת 1891.

המרסהיי עבד בעיקר בעיר הולדתו, שם צייר פורטרטים, אדריכלות ופְּנים. הוא נהג לנסוע אל הכפרים הסמוכים, שם צייר גבעות, עצים, בתי חווה ונופים אחרים. הוא מפורסם ביותר עבור ציורי הפְּנים שלו, אשר רבים מהם צייר בקופנהגן. הוא סייר באופן נרחב באירופה ומצא את מראות לונדון מתאימים במיוחד לציוריו.

ביוני 2012, ציורו של המרסהיי 'אידה קוראת מכתב' נמכר במכירה פומבית בלונדון תמורת 1,721,250 ליש"ט, שיא עבור יצירה אמנותית דנית.

## קישורים חיצוניים

* 

קטגוריה:ציירים דנים
קטגוריה:דנים שנולדו ב-1864
קטגוריה:נפטרים ב-1916
סרגיוס הרביעי

**סרגיוס הרביעי**, נולד בשם **פייטרו מרטינו בוקאפורצ'י** (באיטלקית: **Pietro Martino Buccaporci**; 970 – 12 במאי 1012), היה אפיפיור ברומא בין השנים 1009–1012.

## ביוגרפיה
בוקאפורצ'י נולד בשנת 970 ברומא, כבן לסנדלר פשוט. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-25 במרץ 1004 מונה לקרדינל על ידי האפיפיור יוחנן השמונה עשר, ומונה לבישוף של אלבנו.

לאחר התפטרותו של קודמו יוחנן השמונה עשר, נבחר בוקאפורצ'י כאפיפיור ב-31 ביולי 1009. במהלך שלטונו שלט ברומא למעשה ג'ובאני קרסנציו, ממשפחת קרסנטי. תקופת כהונתו הייתה מלווה במלחמות בעקבות הסכסוך בין היינריך השני, קיסר האימפריה הרומית הקדושה לבין ארדואינו מאיבראה, שהכתיר את עצמו כמלך איטליה לאחר מותו של אוטו השלישי, קיסר האימפריה הרומית הקדושה.

במהלך כהונתו הוא עשה מאמצים להקל על הרעב ברומא, ופטר כמה מנזרים מהמיסים לאפיפיורות. בשנת 1009 הוציא סרגיוס הרביעי בולה אפיפיורית שקראה למנוע ממוסלמים את הגישה לכנסיית הקבר, לאחר שנהרסה על ידי הח'ליף הפאטמי אל-חאכִּם בִּאמר אללה. אמנם קיימת מחלוקת בין ההיסטוריונים האם באמת הוציא סרגיוס הרביעי את הבולה הזאת, או שרק קודם למסע הצלב הראשון ייחסו לו את הבולה.

ב-12 במאי 1012 מת סרגיוס הרביעי ברומא, במקומו מונה כאפיפיור בנדיקטוס השמיני.

## קישורים חיצוניים

* ערך באנציקלופדיה הקתולית 
* 

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:ילידי 970
קטגוריה:נפטרים ב-1012
אוטראדנויה

**אוטראדנויה** (ברוסית: **Отра́дное**) היא עיר בנפת קירוב שבמחוז לנינגרד, הממוקמת במרחק 40 קילומטרים מזרחית לעיר סנקט פטרבורג על גדתו השמאלית של נהר נייבה.

## היסטוריה

העיר איבנובסקאיה, ששכנה בשטח אוטראדנויה, אוזכרה לראשונה במפקד האוכלוסין של נובגורוד משנת 1500. היא כללה שמונה כפרים ועשר אחוזות.

במפת אינגריה משנת 1676, שנערכה על ידי המודד אוגוסט ברגנהיים בשנת 1827, באתר של העיר המודרנית מופיעים הכפרים טושינה ופיאג'וקיבי.
שטחי העיר איבנובסקאיה נודעו מאז 1708 כאזור נופש עבור תושבי העיר סנקט פטרבורג.

## קישורים חיצוניים

* 

## הערות שוליים

קטגוריה:מחוז לנינגרד: ערים
קטגוריה:יישובים שהוקמו ב-1708
TV3 (דנמרק)

**TV3** הוא ערוץ טלוויזיה מסחרי שמשודר בדנמרק ומופעל בידי חברת Viasat שהיא חלק מהקבוצה השוודית Modern Times Group. 

שלא כמו המתחרים שלו, DR ו-TV2, הוא אינו משודר מדנמרק אלא מבריטניה, ועל כן לא חלים עליו כללי הפרסום בדנמרק, כך שהוא יכול לקטוע תוכניות טלוויזיה לטובת הפסקות פרסומות.  הערוץ מרבה לשדר הופעות בריטיות ואמריקאיות. 

## היסטוריה
TV3 החל לשדר ב-31 בדצמבר 1987 כערוץ טלוויזיה סקנדינבי משותף, ובכך הפך לערוץ הלוויני הראשון שמכוון לקהל סקנדינבי. הערוץ נתן לסקנדינבים רבים אפשרות לצפות בערוץ בשפתם. ב-30 בספטמבר 1990 פוצל הערוץ לשלושה ערוצים, דני, נורווגי ושוודי. 

ב-15 באפריל 1996 הוקם ערוץ TV3+ והפך במהרה לערוץ חזק כתוצאה מכך שהוא רכש את זכויות השידור לליגת העל. ב-23 במרץ 2009 הושק ערוץ טלוויזיה שלישי, TV3 Pulse בגלל ששני הערוצים איבדו צופים לערוצים אחרים. 

הכנסות הערוץ הן בעיקר מפרסומות ותשלום של הצופים על הערוץ, אם כי בעבר הצהירו בערוץ כי ברצונם לשדר בטלוויזיה החינמית בדנמרק, באמצעות אנטנה. ההצהרה הזו מעולם לא התגשמה. 

## ראו גם
* TV3 (שוודיה)
* TV3 (נורווגיה)
* TV3 (אסטוניה)
* Viasat

## קישורים חיצוניים
* 

קטגוריה:ערוצי טלוויזיה
קטגוריה:דנמרק: טלוויזיה
עונת 2017/2018 בליגה המאוחדת של VTB

**עונת 2017/2018** היא העונה התשיעית של ליגת VTB והעונה החמישית שבה היא מתפקדת כאליפות רוסיה בכדורסל - הליגה הרוסית הבכירה בכדורסל.

13 קבוצות משתתפות בליגה. לקראת העונה נקבע לראשונה כי שיטת הכרעת חצי הגמר והגמר תשונה מפלייאוף מלא לפיינל פור. מאוחר יותר נקבע כי הפיינל פור ייערך במוסקבה.

## הקבוצות

## העונה הסדירה
העונה הסדירה החלה ב-5 באוקטובר 2017 והסתיימה ב-12 במאי 2018. 13 הקבוצות התמודדו על שמונה מקומות בפלייאוף הליגה בטורניר המורכב ממשחק בית וחוץ עם כל אחת מהיריבות.
### טבלת הליגה

## פלייאוף
8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר מארחת את המשחק הראשון, השני והחמישי (במידת הצורך). המדורגת נמוך יותר תארח את המשחק השלישי והרביעי (במידת הצורך). ארבע המנצחות מעפילות לשלב חצי הגמר ושתי המנצחות בחצאי הגמר מתמודדות בגמר על תואר אליפות רוסיה בכדורסל גברים.

הפלייאוף התחיל ב-23 במאי 2018.

### פיינל פור
ממוזער|לוגו הפיינל פור
טורניר הפיינל פור נערך בהיכל הקרח VTB שבמוסקבה ב-8 ביוני (משחקי חצי הגמר) וב-10 ביוני (משחק הגמר).

## השחקנים המועילים ביותר

## קבוצות הליגה במפעלים האירופיים

## קישורים חיצוניים
* 
## הערות שוליים

2017
קטגוריה:תחרויות כדורסל ב-2018
קטגוריה:2017 ברוסיה
קטגוריה:2018 ברוסיה
אליפות אירופה בכדורסל נשים 2013

**[[אליפות אירופה בכדורסל נשים]] [[2013]]**, הייתה האליפות האזורית ה-34 שאורגנה על ידי פיב"א אירופה. האליפות נערכה בצרפת בין ה-15 ביוני ל-30 ביוני 2013. המשחקים נערכו בליל, מוירון לה קאפטיב, טרלזה, ואן, אורשי:

* ליל - Palais des sports Saint-Sauveur (1,850 מקומות), שלב שני, בית ה'
* מוירון לה קאפטיב - Vendéspace (4,000 מקומות), שלב שני, בית ו'
* אורשי - Pévèle Arena (5,000 מקומות), שלב הגמר
* טרלזה - Arena Loire (5,000 מקומות), בית ג', בית ד'
* ואן -	Complexe sportif du Kercado (1,750 מקומות) - בית א', בית ב'

ספרד ניצחה באליפות בפעם הראשונה בתולדותיה.

## מתכונת האליפות
בתחרות השתתפו 16 נבחרות. הנבחרות שסיימו את האליפות הקודמת במקומות 1-5 כולל הנבחרת המארחת העפילו לאליפות ישירות. בנוסף נכללה . יתר 10 הנבחרות: , , , , , , , ,  ו העפילו דרך המוקדמות.   

הנבחרות חולקו ל-4 בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת נוקאאוט.

## משחקי הגמר

משחק הגמר

משחק על המקום השלישי

## השחקניות המצטיינות
* שחקנית מצטיינת -  סנצ'ו ליטל
* מלכת הסלים -  סנצ'ו ליטל (166, 18.49 בממוצע למשחק)
* מלכת הריבאונדים -  סנצ'ו ליטל (100, 9.9 בממוצע למשחק)
* מלכת האסיסטים -  ג'ו לידהאם (28, 4.5 בממוצע למשחק)

### נבחרת התחרות
*  סלין דומרק
*  פרידה אלדברינק
*  סנצ'ו ליטל
*  אלבה טורנס
*  איזבל יאקובו

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בשיטת משחק בית ומשחק חוץ בהשתתפות 5 קבוצות. הנבחרת הצליחה לסיים את השלב במקום הרביעי בלבד ולא העפילה להמשך התחרות.

## קישורים חיצוניים

* 
* יורובאסקט 2013 באתר פיב"א אירופה
* אליפות אירופה 2013 באתר פיב"א
* סיכום מאתר todor66
* תחרות העפלה

2013
קטגוריה:תחרויות כדורסל ב-2013
קטגוריה:תחרויות ספורט בצרפת
קטגוריה:צרפת: תחרויות ספורט נשים
קטגוריה:ליל: ספורט
קטגוריה:2013 בצרפת
קטגוריה:2013 באירופה
יוהנס מגרלנדיה

**יוהנס מגרלנדיה** (בלטינית: **Johannes de Garlandia**; באנגלית: **John of Garland**) היה פילולוג, משורר, ומורה מימי הביניים. תאריכי לידה ומוות אינם ידועים במדויק, אבל הוא כנראה חי בערך מ־1190 עד 1270.

## ביוגרפיה
הוא נולד באנגליה, ולמד באוקספורד ולאחר מכן באוניברסיטת פריז (של ימי ביניים), שם הוא לימד בשנת 1220. הוא חי ולימד בגדה השמאלית של פריז באזור קלו דה גרלנד (Clos de Garlande), שעל שמו נקרא מאוחר יותר רחוב גלאנד (Rue Galande). זה המקור של השם שבו הוא בדרך כלל ידוע. העובדות העיקריות על חייו נלקחו משירו *De triumphis ecclesiae* ("על ההצלחות של הכנסייה").

ב־1229, הוא היה אחד המאסטרים הראשונים של אוניברסיטת טולוז החדשה. את השיר שלו *Epithalamium Beatae Mariae Virginis* הוצג בשנת 1230 לנציג האפיפיור רומאנוס דה סנקטו אנגלו, אחד המייסדים של האוניברסיטה. הוא היה בטולוז במהלך אירועים סוערים של 1229–1231 (ראה מסע הצלב האלביגנזי), שהוא מתאר בשיר *De triumphis*. לאחר מותו של הבישוף פולק מטולוז (Foulques) ב־1231, הקאטרים חזרו להיות משפיעים על טולוז, מורים באוניברסיטה הפסיקו לקבל תשלום, ורבים חשבו שזה מסוכן מדי להישאר בעיר. יוהנס מגרלנדיה היה אחד מאלה אשר ברחו, להסוות את עצמו בתור צמית או עבד.

הוא חזר לפריז, ושם רוג'ר בייקון שמע אותו מרצה. הוא עדיין היה שם ב־1245, כתב את השיר *De triumphis ecclesiae*; הוא סיים את הקורס בשנת 1252. הוא כנראה היה עדיין בחיים בשנת 1270.

היצירות של יוהנס מגרלנדיה בנושא דקדוק היו בשימוש רב באנגליה, והודפסו על ידי ריצ'רד פינסון ווינקין דה וורד. הוא גם כתב שירים רבים בלטינית. בנוסף לשירו הידוע De triumphis ecclesiae, אחד משיריו הידועים הוא "שיר כלולות לבתולה הברוכה מרים" (Epithalamium beatae Mariae Virginis). יצירה חשובה אחרת שלו היא ה־*Dictionarius* – מילון של מילים לטיניות עם תרגומים לצרפתית ודוגמאות למילים האלה מחיי היום־יום של פריז של התקופה. כותרת הספר הזה היא השימוש הידוע הראשון במילה הזאת, שפירושה "אוסף מילים", וממנה התפתחה המילה האנגלית dictionary, ומילים דומות בשפות אחרות. הוא גם כתב את ספר הדקדוק *Compendium totius grammatices* ושני ספרים בנושא מקצב שירה: *Synonyma* ו־*Equivoca*.

ספר בנושא אלכימיה בשם *Compendium alchimiae* מיוחס לפעמים ליוהנס מגרלנדיה, אולם הוא נכתב במאה ה־14 על ידי מרטין אורטולנוס (Ortolanus).

## לקריאה נוספת
* The Dictionarius of John de Garlande. And the Author's Commentary. Translated into English and annotated by Barbara Blatt Rubin. Lawrence, Kansas: The Coronado press

## קישורים חיצוניים

* 

קטגוריה:בוגרי אוניברסיטת אוקספורד
קטגוריה:רטוריקנים ונואמים
קטגוריה:בוגרי אוניברסיטת פריז
קטגוריה:מילונאים
קטגוריה:אישים שחיו במאה ה-12
קטגוריה:אישים שחיו במאה ה-13
הוצאה ביום טוב

**[[מלאכת הוצאה מרשות לרשות|מלאכת הוצאה]]** היא אחת משלושים ותשע המלאכות שנאסרו בשבת. כחלק מהיתר התורה לבצע מלאכת אוכל נפש ביום טוב, הותרה גם הוצאה מרשות לרשות לצורך העברת דברי מאכל וכלי אכילה ממקום למקום.

## המותר בטלטול

מלאכת הוצאה מרשות לרשות הותרה במסגרת ההיתר הכללי של מלאכת אוכל נפש, אמנם למדו חכמים שיחד עם ההיתר לעשות מלאכות מסוימות לצורך אוכל נפש, התירה התורה לבצע את אותן המלאכות גם עבור דברים אחרים שיש לאדם מהם הנאה או צורך ביום טוב. למשל, מותר לצאת לטיול ברשות הרבים עם תינוק בעגלה, וכן מותר להוציא לרשות הרבים ספר תורה ולולב

## האסור בטלטול
בתלמוד הבבלי מבואר שאסור להוציא ביום טוב דבר עבור גוי, בעל חיים או יום חול, מפני שכל המלאכות שהותרו ביום טוב, הותרו לצורך שמחת יום טוב בלבד, ולכן אסור להוציא דבר עבור מי שאינו מְצוּוֶה לשמוח ביום טוב או עבור ימי החול.

### הוצאה שאין בה צורך יום טוב כלל
דברים שאין בהם צורך כלל ביום טוב, נחלקו הראשונים אם מותר לטלטלם ביום טוב (בשונה מצורך יום טוב שאינו צורך אוכל נפש, שהותר, כאמור). יש אומרים שמלאכת הוצאה הותרה לחלוטין ביום טוב (אלא אם ההוצאה נועדה עבור נכרי, בעלי חיים או יום חול). ולדעת רוב הפוסקים אסור מהתורה לטלטל ביום טוב שלא לצורך. וכך נפסק להלכה. לאור זאת, אסור על פי ההלכה להוציא אבנים ושאר דברים שאין בהם צורך להנאת יום טוב. לפיכך, היוצא לרשות הרבים צריך לשים לב שלא יהיה בכיסו דבר שאין לו בו צורך.

כל הדברים שאסור להוציא ביום טוב, טלטולם אסור גם ברשות הרבים מדברי חכמים שנקראת 'כרמלית'. וכשם שה'עירוב' מועיל לשבת (למי שסומך על העירוב), כך הוא מועיל ליום טוב, שכל מקום שמוקף ב'עירוב' מותר לטלטל בו דברים שאין בהם שום צורך, או אף טלטול לצורך גויים או בהמה.

## טעמי המצווה

יש הטוענים שבתקופת המדבר המן ירד גם ביום טוב, ומותר היה לבני ישראל גם להביא מן הביתה וגם לבשל אותו. ולכן מלאכת הוצאה ביום טוב הותר לדורות בנוסף למלאכות הבישול ("אוכל נפש").

## ראו גם
* שחיטה ביום טוב
* מלאכת יום טוב

## קישורים חיצוניים
* מלאכת 'הוצאה', פניני הלכה מועדים, הרב אליעזר מלמד
* 'מתוך' בהוצאה, הרחבות לפניני הלכה מועדים, הרב מאור קיים
* הלכות הוצאה ביום טוב, באתר הידברות

## הערות שוליים

קטגוריה:הלכות מלאכת הוצאה
קטגוריה:הלכות יום טוב
מיג-41

**מיג-41** (סימון ברוסית: **ПАК ДП**, שהוא ראשי תיבות של: "Перспективный авиационный комплекс дальнего перехвата", בעברית:"מערכת אווירית עתידית ליירוט ארוך טווח") הוא מטוס יירוט, על פי דווחים, בפיתוח לחיל האוויר של רוסיה על ידי חברת מיג ומיועד להחליף את מיג-31 המזדקן. על פי האנליסט וסילי קאשין, המיג-41 נחשב כמטוס קרב מדור 5++ או 6.

## יכולות
המטוס יוכל לשייט במהירות של לפחות מאך 3 עם מהירות מרבית של מאך 4 - 4.3 ובגבהים רמים שבין ה-טרופופאוזה וה-סטרטופאוזה (מעל 12,000 מטר ומתחת ל-45,000 מטר) ומתוכננת לו גם גרסת בלתי מאוישת.

בשל המהירות ותנאי הטיסה טכנולוגית בינה מלאכותית מתוכננת להיות משולבת ברכיבים האוויוניים השונים.

המטוס מתוכנן ליכולת שיגור של אמצעים נגד לוויינים למטרות באזור של מסלול לווייני נמוך.

פיתוח המטוס נמצא בשלב עיצוב ראשוניים ובניגוד למרבית מטוסי קרב רוסים אחרים, לא מדובר במודרניזציה למטוס קיים אלא במטוס קרב חדש לחלוטין, עם נשקים וחימוש חדשים לחלוטין וטווח מבצעי ארוך במיוחד.

על פי תוכניות משרד ההגנה הרוסי המטוס מתוכנן לפעול מעל אזור הגבול הצפוני של רוסיה והקוטב הצפוני ולהגן על גבולות המדינה.

בדומה למיג 35, המיג 41 יצויד בנשק מבוסס לייזר, שיוכל ליירט ולהשמיד טילי אויב.

## הערות שוליים

קטגוריה:מטוסי מיג
קטגוריה:מטוסי קרב מתוצרת רוסיה
קטגוריה:מוצרים עתידיים: אמצעי לחימה
קטגוריה:כלי טיס חמקניים
עורבני פלורידה

**עורבני פלורידה** (שם מדעי: *Aphelocoma coerulescens*) הוא מין של ציפור שיר ממשפחת העורביים החי רק בפלורידה שבארצות הברית. זוהי הציפור האנדמית היחידה למדינה זו.
## מאפיינים
אורכו של העורבני 23–28 ס"מ, מוטת כנפיו 33–36 ס"מ ומשקלו 66–92 גרם. צבעו אפור וכחול: הסנטר, הגב והבטן אפורים, הראש (למעט הסנטר), הצוואר, קצות הכנפים והזנב כחולים. העיניים והמקור שחורים והרגליים הארוכות אפורות כהות.

העורבני מצוי רק בחורש הפתוח של מרכז פלורידה שם ישנם איומים רבים: יובש, שריפות יער וכן מאוים מפגיעה של האדם באזור. העורבני מעופף בקבוצות משפחתיות בין צמחי האזור ומחפש בלוטים, אגוזים, פירות, חרקים וחולייתנים קטנים.

העורבנים מקננים בין ענפים קוצניים והנקבות מטילות 2–3 ביצים הבוקעות בתוך 17 ימים ומגיעות לבגרות תוך 18 יום. ואולם עורבנים אלה גם כשהם מתבגרים נשארים עם הוריהם בקן ועוזרים לגדל את הצאצאים הבאים וכן לפקח על טורפים (כמו מיני עקב ונץ). התנהגות זו נובעת בעיקר מכך שלהורים קשה לצוד לבד בסביבה החורשית הדלה בחרקים ובטרף.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פלורידה: מינים אנדמיים
קטגוריה:ארצות הברית: עופות
קטגוריה:טקסונים שתוארו בידי לואי אוגוסטן גיום בוסק
קטגוריה:עורביים
קטגוריה:בעלי חיים שתוארו ב-1795
שחור-חזה

**שחור-חזה** (שם מדעי: *Petroica traversi*) הוא מין של ציפור שיר מהמשפחה אדומי-חזה אוסטרליים האנדמית לניו זילנד ומצוי בסכנת הכחדה בטבע. המין הוא קרובם לסוג של אדום-חזה של האי הצפוני ואדום-חזה של האי הדרומי.

## מאפיינים
אורך שחור החזה 10–15 ס"מ והוא בעל פלומת נוצות שחורה עם ראש וחזה יותר כהים משאר הגוף. המקור קטן מאוד והרגליים חומות. הוא מזכיר במראהו את אדום החזה אך צבעו כהה והוא שייך למשפחה נפרדת.

שחור החזה הוא עוף הפעיל על הקרקע ביערות של איי צ'טהאם ובניו זילנד. העוף ניזון בעיקר מחרקים והוא חי בקבוצות קטנות המצייצות מתחת העלים הגבוהים.

לפני בוא האדם הלבן שחורי חזה לא היו מאוימים על ידי טורפים והתרגלו לחיי קרקע. הקינון היה על עצי Olearia traversiorum (מסדרת הסבוננאים). עם בוא האדם הלבן הגיעו לניו זילנד טורפים חדשים – חתולים, חולדות וחמוסים זריזים  שקטלו את רוב אוכלוסיית שחורי החזה. ב-1980 נשארו רק חמישה שחורי חזה בחיים. המין ניצל מהכחדה על ידי ארגוני הצלה, שהעבירו את הפרטים האלה לאיים מבודדים, שלא היו בהם טורפים. כך צמחו אוכלוסיות חדשות וכיום יש באיים אלה כ-250 פרטים המתרבים בהצלחה. עם זאת, מצב השימור של שחורי חזה מוגדר כפגיע.

## קישורים חיצוניים

## הערות שוליים

קטגוריה:טקסונים שתוארו בידי וולטר בולר
קטגוריה:אדומי-חזה אוסטרליים
קטגוריה:ניו זילנד: עופות אנדמיים
קטגוריה:בעלי חיים שתוארו ב-1872
בישוף אדום צפוני

[ממוזער|בישוף צפוני ב[גמביה]]
**בישוף אדום צפוני** (שם מדעי: *Euplectes franciscanus*) הוא מין של ציפור קטנה ממשפחת האורגיים מהסוג שזרן המצוי באפריקה. הוא קרוב של המין בישוף אדום דרומי (Euplectes orix) ובעבר היה נחשב תת-מין שלו.

אורכו של הבישוף 13–15 ס"מ כשהזכרים יותר גדולים מהנקבות. זהו מין עם דו-צורתיות זוויגית והזכרים מקושטים הרבה יותר מהנקבות החומות הדהויות וצבעם אדמוני עד אדום בוהק כשראשם ובטנם וכן חזם שחורים.

זהו עוף הנפוץ ברחבי הסוואנות של אפריקה מדרום מדבר סהרה עד לחגורת קו המשווה האפריקני וניזון מזרעים וכמה חרקים. האדם הפיץ עוף זה לאזורים נוספים כמו האיים הקריביים, קליפורניה וטקסס.

ציפור זו פוליגמית וטריטוריאלית והזכרים יתקפו כל מסיג גבול באגרסיביות. הם קוראים לנקבה על אלומות של עשב ומקפצים סביבה. הנקבות מכינות קן כדורי ומטילות בתוכו 2–4 ביצים. לעיתים קוקיית דידריק נטפלת למין זה וכך עוד כמה מיני קוקיות.

## קישורים חיצוניים

## הערות שוליים

קטגוריה:אורגיים
קטגוריה:בנין: עופות
קטגוריה:גמביה: עופות
קטגוריה:עופות הסוואנה האפריקנית
שזרן

ממוזער|Euplectes hordeaceus
**שזרן** (שם מדעי: *Euplectes*) הוא סוג של ציפורים אפריקניות ממשפחת האורגיים החיים בסוואנה.

## מאפיינים
השזרנים חיים בערבות הפתוחות בקבוצות גדולות הניזונות ממגוון זרעים, גרגירים וחרקים שונים הפזורים בעשב. הם בעלי גוף קטן יחסית אך צבוע במגוון צבעים מאדום עד צהוב ובמקרים רבים הזנב ארוך ביותר. הזכרים גדולים ומקושטים יותר מהנקבות והם קוראים להם מגבעולי העשב על ידי קפיצה בין האלומות.

כל מיני האורגיים הללו הם פוליגמיים ובניגוד לשאר האורגים אינם בונים קן ארוג מעשבים.

## מינים
חלק מהמינים בסוג מכונים בישופים ע"ש הדמיון בין צבעם לגלימות הבישופים:
* *Euplectes afer*
* *Euplectes diadematus*
* *Euplectes gierowii*
* *Euplectes hordeaceus*
* בישוף אדום צפוני (*Euplectes franciscanus*)
* בישוף אדום דרומי (*Euplectes orix*)
* *Euplectes nigroventris*
* *Euplectes aureus*
* *Euplectes capensis*
* *Euplectes axillaris*
* *Euplectes macroura*
* *Euplectes albonotatus*
* *Euplectes ardens*
* *Euplectes hartlaubi*
* *Euplectes psammacromius*
* שזרן ארוך-זנב (*Euplectes progne*)
* שזרן ג'קסון (*Euplectes jacksoni*)
## קישורים חיצוניים

קטגוריה:בעלי חיים שתוארו ב-1829
קטגוריה:טקסונים שתוארו בידי ויליאם ג'ון סווינסון
קטגוריה:אורגיים
גיבתון ירוק-זנב

**גיבתון ירוק-זנב** (שם מדעי: *Pipilo chlorurus*) הוא מין של גיבתון החי בדרומה של אמריקה הצפונית מדרום ארצות הברית עד מקסיקו.
## מאפיינים
אורכו של גיבתון זה 18 ס"מ ומשקלה 29 גרם. הוא בעל נוצות אפורות עם ציצה כתומה על ראשו, סנטר לבן ומקור שחור והכנפיים והזנב ירוקים, מפוספסים מעט בשחור.

הגיבתון מצוי באזורי שיחים ובתות חמים באזורי מחייתו. בכמה מקרים הצליחו לאלף אותו אך ברוב המקרים הגיבתון נחבא בין השיחים ובין צמחים נמוכים נוספים.

הוא מקנן על הקרקע עם קנים וביצים מוסוות. כשמתקרב טורף הגיבתון יכול להתחקות לסנאי קרקע, המושך טורפים רבים כמו הקויוט, כך שהציפור תרים את זנבה, תצייץ חרישית ותנוע מהר משיח לשיח, עד שהטורף יימשך אחריה מספיק רחוק מהקן ואז היא תמריא.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי ג'ון ג'יימס אודובון
קטגוריה:גיבתוניים
קטגוריה:מקסיקו: עופות
קטגוריה:ארצות הברית: עופות
אררט מוסקבה

ממוזער|אצטדיון ספרטקובץ ששימש כאצטדיון הקבוצה ומכיל 5,100 מושבים.
**מועדון הכדורגל "אררט" מוסקבה** (ברוסית: Футбольный клуб «Арарат» Москва) היה מועדון כדורגל רוסי מהעיר מוסקבה.

המועדון הוקם על ידי קהילת יוצאי ארמניה במוסקבה והתקיים בשלב הראשון במשך עונה אחת, שבה זכה באליפות מרכז של ליגת הכדורגל המקצוענית של רוסיה, אך בקיץ 2018 המועדון פורק. בינואר 2019 המועדון הוקם מחדש והתמודד בליגת הכדורגל המקצוענית של רוסיה, אך בפברואר 2020 פורק שוב.

## היסטוריה
מועדון הכדורגל "אררט" נוצר בסוף מרץ 2017 על ידי ואלרי אוגנסיאן בתמיכת האוהדים המוסקבאים של מועדון הכדורגל הארמני אררט ירוואן, שעל שמו גם נקראת הקבוצה. הקבוצה קיבלה כספים מאיש העסקים ארם גברליאנוב, מבעלי חברת התקשורת News Media Group.

המועדון החל להתחרות בטורנירים החובבניים במסגרת אליפות מוסקבה של הליגה הרוסית השלישית והיא אירחה תחילה את משחקיה באצטדיון ספרטקובץ לפני שעברה לאצטדיון על שם אדוארד סטרלצוב המשמש גם כמגרש הבית של קבוצת טורפדו מוסקבה.

ב-30 במאי 2017, המועדון השיג רישיון כמועדון כדורגל מקצועני מהתאחדות הכדורגל הרוסית והחל להתמודד באזור "מרכז" של הליגה הרוסית השנייה ובאותו יום הקבוצה חתמה על חוזה עם חלוץ הנבחרת הלאומית לשעבר, רומן פאבליוצ'נקו. ב-7 ביוני המועדון החתים שחקן נוסף בעל ניסיון משחק בנבחרת הלאומית, אלכסיי רבקו (הקשר בן ה-31, נחשב לבוגר האקדמיה של ספרטק מוסקבה) וב-9 ביוני הוחתם מאראט איזמאילוב.

למאמן הראשי של הקבוצה מונה סרגיי בולאטוב, בן ה-45, שחתם על חוזה עם המועדון למשך שנה. עם זאת, ב-30 ביולי 2017 הוא עזב את הקבוצה בשל "נסיבות משפחתיות". לממלא מקום מונה, ארקדי אימרקוב, בן ה-31, שהדריך על הקווים עד לחזרתו של בולאטוב,לבסוף ב-16 באוגוסט, מונה אלכסנדר גריגוריאן למאמן החדש.

את עונת 2017/2018 הקבוצה פתחה במחנה האימונים בגרמניה ואת משחקי הבית אירחה באצטדיון על שם אדוארד סטרלצוב. הקבוצה העפילה לשלב 16 האחרונות בגביע הרוסי בכדורגל.

בספטמבר 2017 ואלרי אוגנסיאן, שכיהן כמנכ"ל הקבוצה עזב ונציגי המועדון טענו שהוא גנב כספים מתקציבי המועדון וכי המועדון עלול להתפרק, אך לבסוף המועדון המשיך להתקיים ובמקומו מונה איגור קורוטקוב למנכ"ל הקבוצה החדש. ב-26 באוקטובר 2017 מונה פוגוס גלסטיאן למאמן החדש, במקומו של גריגוריאן שהסתכסך עם הנהלת הקבוצה. כעבור חודש גלסטיאן מונה למנכ"ל הקבוצה ובמקומו התמנה איגור זבזדין.

חרף התהפוכות שעברו בהנהלת הקבוצה, אררט הצליחה לסיים את עונת הבכורה שלה במקום הראשון אך בשל חוסר עמידה בתנאי הליגה הלאומית לא הבטיחה את העפלתה לליגת המשנה הרוסית ובהמשך הוכרז על פירוקה.

בינואר 2019 דווח על הקמת הקבוצה מחדש והחלה להתמודד בליגת הכדורגל המקצוענית של רוסיה והעפילה עד לשלב 32 האחרונות בגביע.

ב-5 בפברואר 2020 המועדון פורק סופית.

## מאמנים
* ארקדי אימרקוב (יוני 2017)
* סרגיי בולאטוב (יוני - יולי 2017)
* ארקדי אימרקוב (אוגוסט 2017)
* אלכסנדר גריגוריאן (אוגוסט - אוקטובר 2017)
* פוגוס גלסטיאן (אוקטובר - נובמבר 2017)
* איגור זבזדין (נובמבר 2017 - אפריל 2018)
* מקסים בוקאטקין (אפריל - מאי 2018)

## תארים
*ליגת הכדורגל המקצוענית, מרכז
** **זכייה:** 2018

## קישורים חיצוניים

## הערות שוליים

*
קטגוריה:קבוצות כדורגל רוסיות שהתפרקו
קטגוריה:קבוצות כדורגל רוסיות
קטגוריה:מוסקבה: מועדוני כדורגל לשעבר
קטגוריה:קבוצות כדורגל שהוקמו ב-2017
פעמונית מצויצת

**פעמונית מצויצת** (שם מדעי: *Oreoica gutturalis*) היא מין יחיד בסוגו של ציפור ממשפחת האוראוסידיים שבסדרת ציפורי שיר החיה באוסטרליה. ציפור זו מזכירה מעט בולבול או יונה.

אורכה של הפעמונית 19-23 ס"מ והיא בעלת גוף חום עם ראש אפור גדול, עיניים צהובות וציצה זקופה שחורה מעל העיניים. מקורה קטן ושחור ומוקף באזור לבן ומתחתית הסנטר עד החזה הנוצות שחורות. הזכרים גדולים וצבעוניים יותר מהנקבות. הצעירים מזכירים במראם את הנקבות. היא רעשנית ומזכירה קול של פעמון ומשם קיבלה את שמה.

היא חיה בערבות והיערות הצפוניים והמזרחיים של אוסטרליה. היא מקננת בין הענפים של העצים האוסטרליים ובנקרות עצים חלולים והקן דמוי קערה ומורכב מענפים ומזלזלים מצופה בסיבים או עלים. שני המינים דוגרים על הביצים והנקבה גם משאירה לגוזלים מזון מוכן - זחלים משותקים אותם הנקבה הרגה וסידרה לאורך הקנים. בנוסף למזווה הזחלים מרתיעים בשערותיהם הרעילות שודדי ביצים כמו עורבני הפעמון או הקוקבורה.

הפעמונית ניזונה מחרקים שונים וזרעים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:אוראוסידיים
קטגוריה:עופות יחידים בסוגם
קטגוריה:אוסטרליה: עופות
קטגוריה:בעלי חיים בערבות אוסטרליה
זרון עשון

**זרון עשון** או **זרון סינראוס** (שם מדעי: *Circus cinereus*) הוא מין עוף דורס מהסוג זרון המצוי באמריקה הדרומית בארגנטינה, צ'ילה, פרו, בוליביה, פרגוואי, דרום ברזיל ובאזור הרי האנדים מגיע גם לקולומביה.

אורכו של הזרון 40 ס"מ בזכרים ו-46 ס"מ בנקבות. מוטת הכנפיים 90-115 ס"מ. הזרון בעל גוף מפוספס בחום עם נוצות גב אפורות-כחולות, ראש חום ומקור צהוב עם קצה כהה. העיניים שחורות וסביבן פס צהוב. הרגליים גדולות וצהובות והזנב וקצות הכנפיים שחורים.

הזרון חי במגוון בתי גידול הכוללים ביצות סבוכות, יערות, יערות ממוזגים, כרי דשא גבוהים ואפילו בהרי האנדים בגובה 4,000 מ'. כמו שאר הזרונים הוא מקנן על הקרקע. לעיתים, במהלך החיזור, זרונים אלה משלבים רגליים תוך כדי מעוף.

הזרון הוא צייד הניזון מיונקים קטנים, עופות וזוחלים שונים וגם מדוחיים וחרקים גדולים. כשהם מצויים בשפע הוא מתבסס על אפרוחי אגמיות וחופיות.

## קישורים חיצוניים

## הערות שוליים

ימין|ממוזער|זרון בתעופה

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:זרונים

קטגוריה:בוליביה: עופות
קטגוריה:בעלי חיים בהרי האנדים
פזאי (סוג)

ממוזער|Icterus mesomelas
**פזאי** או **זהבן העולם החדש** (שם מדעי: *Icterus*) הוא סוג של ציפורי שיר ממשפחת הפזאיים המצויים באמריקה הצפונית, אמריקה המרכזית ואמריקה הדרומית. למרות שמם הם אינם קרובים לזהבניים של העולם הישן. על שם סוג זה קרויה המשפחה.

הפזאים הם עופות צהובים עם ראש וחזה שחור ובעלי מקור אפור באורך בינוני וזנב ארוך. הנקבות יותר עמומות צבע מהזכרים. כמה מהמינים נודדים דרומה בחורף לעבר אמריקה הדרומית.

הם ניזונים בעיקר מחרקים אך גם מצוף, פירות, יצורים קטנים ועוד. הם מקננים על העצים ותולים קנים מוארכים הבנויים מעשב וזלזלים מהודקים היטב.

## מינים

## קישורים חיצוניים

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:פזאיים
תפרית מצויה

**תפרית מצויה** או **תַּפָּרִית הָדִּית** (שם מדעי: *Orthotomus sutorius*) היא ציפור שיר ממשפחת התפריים החיה בדרום אסיה ומשתמשת בעלים להכנת קינה.
## מאפיינים
התפרית היא קרובת משפחה של התפר המצוי בישראל ששייך גם לתפריים. אורכה 10–14 ס"מ ומשקלה 6–10 גרם בממוצע. היא בעלת גוף בצבע ירוק בהיר ומעט גוון חום-ירוק עם "כיפה" כתומה מצוייצת ומקור אפור קטן חצי מעוקל. הרגליים ורודות והזנב ארוך וזקור מעלה.

ציפור זו חיה בין העלים באזור חיותה שבדרום אסיה מהודו, לאורך דרום-מזרח אסיה עד לאי ג'אווה שבאינדונזיה ועד לסין בצפון. היא חיה ביערות פתוחים, יערות גשם, ערבות וגנים והיא מסתתרת בין הענפים והעלים השונים. היא ציידת חרקים המחפשת חיפושיות, זחלים ופשפשאים. היא ניזונה גם מפרחים ממשפחת החלמיתיים.

התפרית ידועה בעיקר בצורת קינה המורכב מכמה עלים התפורים יחדיו בקורי עכביש, משי וחומרים רכים אחרים התפורים יחד לקן.

נקבת התפרית מטילה 3 ביצים שבוקעות אחר 12 יום.

## קישורים חיצוניים

## הערות שוליים

קטגוריה:טקסונים שתוארו בידי תומאס פננט
קטגוריה:תפריים
קטגוריה:הודו: עופות
קטגוריה:בנגלדש: עופות
קטגוריה:אינדונזיה: עופות
קטגוריה:בעלי חיים שתוארו ב-1769
קטגוריה:עופות יערות הגשם של תת-היבשת ההודית
מנחה קטנה

**מנחה קטנה** הוא אחד מזמני היום בהלכה, והוא מתשע שעות זמניות ומחצה מתחילת היום. זמן **מנחה קטנה** הוא הזמן שבו ניתן להתפלל לכתחילה את תפילת המנחה.

זמן זה נקרא מנחה קטנה מחמת ששיעור הזמן שישנו מזמן זה עד לשקיעה הוא קטן יחסית (שעתיים וחצי שעות זמניות), בניגוד למנחה גדולה, שממנה ועד לשקיעה הזמן הוא גדול יותר (חמש וחצי שעות זמניות).

## תפילות כנגד קרבנות
תפילת המנחה נתקנה כנגד הקרבת קרבן תמיד של בין הערבים, ומאחר וזמן הקרבתו היה כל יום בתשע שעות וחצי, לכן לדעת הרבה ראשונים זמן תפילת מנחה לכתחילה הוא מזמן זה, אך כיוון שלעיתים הוצרכו להקריב את התמיד קודם זמן זה כגון בערב פסח שחל בערב שבת, ובזמנים אלה הקדימו את הקרבתו לשש שעות ומחצה, לכן בדיעבד אם התפלל אדם משעה זו, יצא ידי חובה.

וכך הוא לשון הרמב"ם משנה תורה לרמב"ם:

## דינים התלויים בזמן מנחה קטנה
זמן מנחה קטנה הוא תחילת הזמן שממנו והלאה יש לכתחילה (לדעת רוב הפוסקים) להתפלל את תפילת המנחה.

מזמן זה (או חצי שעה קודם), אין להתחיל בסעודה לפני שיתפלל.

## ראו גם

* מנחה גדולה


קטגוריה:זמני היום בהלכה
בעל אידיאלי (סרט, 1999)

**בעל אידיאלי** (באנגלית: **An Ideal Husband**) הוא סרט קולנוע משנת 1999 המבוסס על המחזה "בעל אידיאלי" מאת אוסקר ויילד. בסרט מככבים ג'רמי נורת'ם, רופרט אוורט, ג'וליאן מור, מיני דרייבר וקייט בלאנשט. במאי הסרט הוא אוליבר פארקר.

הסרט נבחר לסרט הסוגר את פסטיבל הקולנוע בקאן לשנת 1999.

## תקציר העלילה
סר רוברט צ'ילטרן הוא פוליטיקאי מצליח, חבר בממשלה, אמיד ובעל לאישה אוהבת. כל זה נמצא בסכנה כשמופיעה בלונדון גברת צ'יבלי ובידה עדות מרשיעה למעשה שחיתות בעברו של סר רוברט. הוא פונה בבקשת עזרה מידידו הטוב לורד גורינג, שנראה שהוא הולל ובטלן לאכזבתו הרבה של אביו. גורינג מכיר את ליידי צ'ילטרן והוא מוצא פתרון כדי לעזור לחברו.

## צוות השחקנים
* קייט בלאנשט – ליידי גרטרוד צ'ילטרן
* מיני דרייבר – מיס מייבל צ'ילטרן
* רופרט אוורט – לורד ארתור גורינג
* ג'וליאן מור – מיס לורה צ'יבלי
* ג'רמי נורת'ם – סר רוברט צ'ילטרן
* ג'ון ווד – לורד קוורשם
* פיטר ווהן – פיפס
* בן פולן – טומי טרפורד
* מרשה פיצאלן – רוזנת
* לינדזי דאנקן – ליידי מרקבי
* נוויל פיליפס – מייסון
* ניקולס גרייס – ויקונט דה ננג'ק
* סיימון ראסל ביל – סר אדוארד
* אנה פטריק – מיס דנוורס
* דיליה לינדזי – ליידי בזילדון

## קבלה וביקורת
הסרט קיבל ביקורות חיוביות מהמבקרים כגון רוג'ר איברט. ב-"Paper Magazine" תואר הסרט כ"קומדיה שנונה". במגזין אנטרטיינמנט ויקלי נכתב שהסרט "מהנה". בעיתון הניו יורק אובזרבר נכתב שהסרט "משעשע מאוד". באתר Rotten Tomatoes קיבל הסרט ציון של 86%.

### פרסים
ג'וליאן מור הייתה מועמדת לפרס שחקנית המשנה הטובה ביותר של מבקרי הקולנוע של שיקגו, פרס גלובוס הזהב לשחקנית הטובה ביותר בקומדיה או במחזמר ולפרס סטלייט לשחקנית הטובה ביותר. מור זכתה בפרס "National Board of Review" לשחקני המשנה הטובה ביותר.

## קישורים חיצוניים
* 

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי קומדיה בריטיים
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים המבוססים על יצירות אוסקר ויילד
קטגוריה:סרטי 1999
קטגוריה:סרטי אוליבר פארקר
חרארד ואן סוויטן

**חרארד ואן סוויטן** (בהולנדית/ גרמנית: **Gerard van Swieten**; 7 במאי 1700 – 18 ביוני 1772) היה רופא וספרן יליד ליידן, הולנד, ששירת כרופאה האישי של קיסרית אוסטריה מריה תרזה וכמנהל הספרייה הקיסרית האוסטרית.

## תולדות חייו
ואן סוויטן היה הילד היחיד להוריו ששרד את גיל הינקות (מבין שבעה). אמו מתה בלידתה השביעית, ב-1708. אביו, תומאס, שהיה נוטריון, נפטר בהיותו של ואן סוויטן בן 12 והותיר לו ירושה אמידה. שנתיים לאחר מכן החל ללמוד רפואה באוניברסיטת ליידן אצל אחד ממייסדי הרפואה המדעית הקלינית המודרנית, הרמן בורהאווה. עיסוקיו המדעיים השתרעו על פני תחומים שונים של ביולוגיה, בהם בוטניקה ופיזיולוגיה. הוא קנה לו שם של אחד מראשי הנאורות, שהעלה על נס את הרציונליזם והמתודה המדעית כדרך היחידה לחקר האמת. 

בשנת 1745 הוזמן לחצר הקיסרית בווינה על מנת לשמש כרופאה האישי של הקיסרית מריה תרזה. במקביל התמנה גם לנציב הצנזורה, תוך שהוא תופס את מקומם של אנשי המסדר הישועי, ולספרן הראשי של הספרייה הקיסרית. באמצעות סוחרי ספרים מפריז, ונציה וליידן, ואן סוויטן ביקש להשיג את הפרסומים המדעיים העדכניים ביותר עבור הספרייה וכך הפך אותה לאחד ממוקדי המחקר והידע העדכניים ביותר באותה עת. בנוסף ייסד גן בוטני ומעבדת כימיה.

ב-1749 נבחר ואן סוויטן כחבר החברה המלכותית הבריטית וב-1751 נבחר כחבר זר באקדמיה המלכותית השוודית למדעים.

אחד מזניו של עץ המהגוני (*Swietenia mahagoni*) נקרא על שמו.

בנו, גוטפריד ואן סוויטן ירש את כהונתו כמנהל הספרייה המלכותית ב-1777.

## לקריאה נוספת
*Frank T. Brechka, Gerard Van Swieten and His World 1700–1772, The Hague, 1970

## קישורים חיצוניים

* על ואן סוייטן, באתר הספרייה הלאומית של אוסטריה
* 

קטגוריה:ערכים שבהם תבנית בריטניקה אינה מתאימה
קטגוריה:חברי האקדמיה המלכותית השוודית למדעים
קטגוריה:רופאים הולנדים
קטגוריה:בוטנאים
קטגוריה:פיזיולוגים
קטגוריה:ספרנים ומידענים
קטגוריה:וינה: אישים
קטגוריה:אספני ספרים
קטגוריה:בוגרי אוניברסיטת ליידן
קטגוריה:רופאים אוסטרים
קטגוריה:הולנדים שנולדו במאה ה-17
קטגוריה:ילידי 1700
קטגוריה:נפטרים ב-1772
אליפות אירופה בכדורסל נשים 2015

**[[אליפות אירופה בכדורסל נשים]] [[2015]]**, הייתה האליפות האזורית ה-35 שאורגנה על ידי פיב"א אירופה. האליפות נערכה בהונגריה ורומניה בין ה-11 ביוני ל-28 ביוני 2015. המשחקים נערכו בבודפשט, דברצן, גיור, סומבטהיי, שופרון, אוראדיה, טימישוארה:

* בודפשט -  Syma Sport and Events Centre (5,500 מקומות), שלב הגמר
* דברצן - Főnix Hall (5,500 מקומות), שלב שני 
* גיור - Audi Aréna (5,000 מקומות), שלב שני
* סומבטהיי - Arena Savaria (4,000 מקומות), בית א' 
* שופרון - MKB Aréna Sopron (2,500 מקומות) - בית ב' 
* אוראדיה - Arena Antonio Alexe (2,500 מקומות) - בית ב' 
* טימישוארה - Arena Antonio Alexe (3,000 מקומות) - בית ג' 
* סומבטהיי - Arena Savaria (2,500 מקומות), בית ד' 

בטורניר זה זכתה סרביה באליפות לראשונה בתולדותיה.

## מתכונת האליפות
בתחרות השתתפו 20 נבחרות. נבחרות זכו במקומות 1-6 באליפות הקודמת ונבחרות המארחות העפילו ישירות לאליפות. יתר 12 , ,, , , , , , ,   ו העפילו דרך המוקדמות.   

קבוצות חולקו ל-4 בתים. שלוש נבחרות מכל בית המשיכו להתמודדות על המדליות בשלב השני ב-2 בתים. ארבע נבחרות מכל בית המשיכו להתמודדות על המדליות בשיטת נוקאאוט.

## משחקי הגמר

משחק הגמר

משחק על המקום השלישי

## השחקניות המצטיינות
* שחקנית מצטיינת -  אנה דבוביץ'
* מלכת הסלים -  אלבה טורנס (197, 19.7 בממוצע למשחק)
* מלכת הריבאונדים -  ילנה לאוצ'נקה (115, 11.6 בממוצע למשחק)
* מלכת האסיסטים -  ילנה סקרוביץ' (71, 7.1 בממוצע למשחק)

### נבחרת התחרות
*  סלין דומרק
*  אנה דבוביץ' 
*  סוניה פטרוביץ'
*  אלבה טורנס
*  סנדרין גרודה

## הדירוג הסופי

## נבחרת ישראל בתחרות
נבחרת ישראל בכדורסל נשים התמודדה על מקום באליפות במסגרת בית ד'. המשחקים נערכו ברמלה בהשתתפות ארבע קבוצות. הנבחרת זכתה במקום הראשון והעפילה לשלב השני. בהמשך הנבחרת לא הצליחה לעבור את השלבים המתקדמים ולא העפילה לתחרות עצמה.

## קישורים חיצוניים

* יורובאסקט 2015 באתר פיב"א אירופה
* אליפות אירופה 2015 באתר פיב"א
* סיכום מאתר todor66
* תחרות העפלה

2015
קטגוריה:תחרויות כדורסל ב-2015
קטגוריה:תחרויות ספורט בהונגריה
קטגוריה:תחרויות ספורט ברומניה
קטגוריה:רומניה: ספורט נשים
קטגוריה:2015 באירופה
לינק 22

**לינק 22** (באנגלית: **Link 22**) הוא ערוץ רדיו מאובטח המאפשר קישוריות בתדרי HF ו-UHF, בשימוש בעיקר על ידי כוחות צבא כאמצעי קישור נתונים טקטי.

## היסטוריה
בסוף שנות ה-80, נאט"ו, לאור הסכמה על הצורך לשפר את ביצועי לינק 11, הגדירה משימה שהפכה לימים לבסיס של הקמת תוכנית ***NILE ***(ראשי תיבות של **N**ato **I**mproved **L**ink **E**leven). תוכנית זו הגדירה את תקן STANAG (או **STAN**dardization **AG**reement) מספר 5522 לארכיטקטורת מודל תקשורת רב שכבתי חדשה. ערוץ הנתונים החדש נקרא לבסוף לינק 22 על ידי נאט"ו.

תוכנית NILE ממומנת בשיתוף פעולה של שבע מדינות תחת חסותו של מזכר ההבנות (MOU).

ועדת היגוי שולטת בתוכנית NILE השלמה. התוכנית מנוהלת על ידי PMO, הממוקם בפיקוד לוחמת ים וחלל (SPAWAR), בסן דייגו, קליפורניה. ה-PMO כולל נציגים מכל המדינות השותפות ומנהל פרויקט מארצות הברית.

## ראו גם
* לינק 16

קטגוריה:נאט"ו
קטגוריה:לוחמה אלקטרונית
קטגוריה:אבטחת מידע
אמילקר CS

**אמילקר CS** (בצרפתית: **Amilcar CS**) היא מכונית ספורט, בעלת 2 מושבים, בסגנון טורפדו, בתצורת רודסטר, מתוצרת יצרנית הרכב הצרפתית **"[[Amilcar|אמילקר]]"** אשר יוצרה בין השנים 1922–1925.

סך הכול יוצרו 1,400 יחידות.

## תמונות

קובץ:Amilcar CS 2-Seater Sports 1922.jpg |אמילקר CS שנת 1922
קובץ:Amilcar C51.jpg  |אמילקר CS


## קישורים חיצוניים

* אמילקר CS (2:07 דקות), יו-טיוב
* אמילקר CS (1926 Amilcar CS | Classic Driver Market )
*  אמילקר CS - תמונה (אתר flickr)
## הערות שוליים

קטגוריה:מכוניות ספורט
קטגוריה:דגמי מכוניות שהושקו ב-1922
CS
קטגוריה:מכוניות צרפתיות